CELEX: C2004/262/16
Language: et
Date: 2004-10-23 00:00:00
Title: Euroopa Kohtu otsus (teine koda) 7. september 2004 kohtuasjas C-1/03 (Cour d'appel de Bruxelles'i eelotsusetaotlus): kriminaalmenetlus Paul Van de Walle jt. ja Texaco Belgium SA vastu (Keskkond — Jäätmed — Direktiivid 75/442/EMÜ ja 91/156/EMÜ — Mõisted “jäätmed”, “jäätmete tootja” ja “jäätmete valdaja” — Süsivesinike leke pinnasesse — Kütusefirmale kuuluva teenindusjaama juhtimine kolmanda isiku poolt)

23.10.2004   
            
            
               ET
            
            
               Euroopa Liidu Teataja
            
            
               C 262/8
            
         
      EUROOPA KOHTU OTSUS
   
   (teine koda)
   7. september 2004
   kohtuasjas C-1/03 (Cour d'appel de Bruxelles'i eelotsusetaotlus): kriminaalmenetlus Paul Van de Walle jt. ja Texaco Belgium SA (1) vastu
   (Keskkond - Jäätmed - Direktiivid 75/442/EMÜ ja 91/156/EMÜ - Mõisted “jäätmed”, “jäätmete tootja” ja “jäätmete valdaja” - Süsivesinike leke pinnasesse - Kütusefirmale kuuluva teenindusjaama juhtimine kolmanda isiku poolt)
   (2004/C 262/16)
   Kohtumenetluse keel: prantsuse
   Kohtuasjas C-1/03, mille esemeks on EÜ asutamislepingu artikli 234 alusel Euroopa Kohtule 3. jaanuaril 2003. aastal Cour d'appel de Bruxelle'i (Belgia) poolt 3. detsembri 2002. aasta otsusega esitatud eelotsusetaotlus nimetatud kohtus pooleliolevas kriminaalasjas järgmiste isikute vastu: Paul Van de Walle, Daniel Laurent, Thierry Mersch ja Texaco Belgium SA, on Euroopa Kohus (teine koda), koosseisus: koja esimees C. W. A. Timmermans ja kohtunikud J.-P. Puissochet (ettekandja), R. Schintgen, F. Macken ja N. Colneric; kohtujurist J. Kokott, kohtusekretär R. Grass, 7. septembril 2004 teinud otsuse, mille resolutiivosa on järgmine:
   Süsivesinikud, mille leke on tekkinud tahtmatult ning mis on saastanud pinnast ja põhjavett, on jäätmed vastavalt nõukogu 15. juuli 1975. aasta direktiivi 75/442/EMÜ jäätmete kohta, muudetud nõukogu 18. märtsi 1991. aasta direktiiviga 91/156/EMÜ, artikli 1 punktile a. Sama kehtib ka süsivesinike poolt saastatud pinnase kohta, isegi siis kui seda pole kaevandatud. Põhikohtuasja asjaoludel saab vastavalt direktiivi 75/442 artikli 1 punktile c teenindusjaama varustanud kütusefirmat vaadelda kui jäätmete valdajat ainult siis, kui teenindusjaama mahutitest pärit leke, mis on jäätmete tekkimise põhjuseks, on tekkinud selle ettevõtte tegevuse tulemusena.
   
      (1)  EÜT C 44, 22.2.2003.